Diari Oficial de la Generalitat Valenciana


Sumari del DOGV 5874, del 20-10-2008 (2008/12996)

RESOLUCIÓ d'11 de setembre de 2008, de la consellera de Cultura i Esport, per la qual nomena un vocal de la Junta Qualificadora de Documents Administratius.
------------------------------------------------------------------------------------------------------------------------------------------------------------

### Dades del document

Número de DOGV
:   5874

Data del DOGV
:   20-10-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/12349


Data del document
:   11-09-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Junta Qualificadora de Documents Administratius
    * arxiu

RESOLUCIÓ d'11 de setembre de 2008, de la consellera de Cultura i Esport, per la qual nomena un vocal de la Junta Qualificadora de Documents Administratius. [2008/12767]  
El Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del Patrimoni Documental dels arxius públics (DOGV de 07.12.2005), establix en el seu capítol II la composició, duració del mandat, les funcions i el funcionament de la Junta Qualificadora de Documents Administratius. També està previst que els membres de la Junta Qualificadora de Documents Administratius, segons l'article 8 de l'esmentat Decret, seran anomenats pel titular de la Conselleria competent en matèria de cultura.   
D'acord amb allò que s'ha exposat, per Resolució de 30 de maig de 2006, del conseller de Cultura, Educació i Esport, es va anomenar els membres de la Junta Qualificadora de Documents Administratius (DOGV de 20.06.2006).   
Posteriorment, per un altra Resolució de 14 de febrer de 2007, el conseller de Cultura, Educació i Esport va nomenar un nou vocal en substitució del vocal proposat pel centre directiu competent en matèria jurídica, que havia perdut la condició per la qual va ser proposat, d'acord amb l'article 9.2.c) del Decret 189/2005 (DOCV de 05.03.2007).  
Recentment, este vocal proposat pel centre directiu competent en matèria jurídica també ha perdut la condició per la qual va ser proposat, d'acord amb l'article 9.2.c) del Decret 189/2005, per la qual cosa procedix el seu cessament per resolució del titular de l'òrgan que l'ha anomenat i la seua substitució per un altre funcionari proposat per tal centre directiu competent en matèria jurídica. Per tot això, he resolt:  
Primer. Substitució de vocal  
El cessament de Amparo Montoro Blasco com a vocal de la Junta Qualificadora de Documents Administratius, i el nomenament en substitució seua de María Gabriela Abeledo Gómez.   
Segon. Recursos  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciós Administrativa, esta resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes, a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de la seua publicació en el Diari Oficial de la Comunitat Valenciana.  
València,11 de setembre de 2008.- La consellera de Cultura i Esport: Trinidad María Miró Mira.